CELEX: 62014TN0076
Language: hr
Date: 2014-02-04 00:00:00
Title: Predmet T-76/14: Tužba podnesena 4. veljače 2014. – Morningstar protiv Komisije

5.5.2014   
            
            
               HR
            
            
               Službeni list Europske unije
            
            
               C 135/45
            
         Tužba podnesena 4. veljače 2014. – Morningstar protiv Komisije
   (Predmet T-76/14)
   2014/C 135/57
   Jezik postupka: engleski
   
      Stranke
   
   
      Tužitelj: Morningstar, Inc. (Chicago, Sjedinjene Američke Države) (zastupnici: S. Kinsella, K. Daly i P. Harrison, Solicitors)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije u predmetu COMP/39.654 – Reuters Instrument Codes od 20. prosinca 2012. i objavljenu u Službenom listu od 12. studenoga 2013. (SL C 326, str. 4),
            
         
               —
            
            
               naloži Komisiji snošenje troškova, i
            
         
               —
            
            
               naredi bilo koju drugu mjeru koju Opći sud smatra primjerenima.
            
         
      Tužbeni razlozi i glavni argumenti
   
   U ovom predmetu tužitelj traži poništenje odluke Komisije donesene u predmetu COMP/39.654 – Reuters Instrument Codes u svezi postupka iz članka 102. UFEU-a i članka 54. Sporazuma o EGP-u o postupcima Thomson Reutersa koji su doveli do stvaranja prepreka kod promjene pružatelja usluga konsolidiranih prijenosa podataka u realnom vremenu. Spornom odlukom, donesenom na temelju članka 9. Uredbe Vijeća (EZ) br. 1/2003 (1) Komisija je obvezala Thomson Reuters na preuzimanje određenih obveza u skladu s člankom i odlučila da više nema osnove za vođenje postupka. Tužitelj je tržišni konkurent Thomson Reutersu.
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na činjenici da je Komisija počinila očitu pogrešku u ocjeni donošenjem odluke zato što su preuzete obveze očito nedovoljne za rješavanje problema tržišnog natjecanja utvrđenih u odluci
            
         
               2.
            
            
               Drugi tužbeni razlog temelji se na činjenici da je Komisija djelovala ultra vires jer je prekoračila ovlasti koje joj je dodijelilo Europsko vijeće pa je stoga odluka bez valjane pravne osnove.
            
         
               3.
            
            
               Treći tužbeni razlog temelji se na činjenici da se odlukom ne poštuje načelo proporcionalnosti.
            
         
               4.
            
            
               Četvrti tužbeni razlog temelji se na činjenici da se odlukom krši Komisijina obveza obrazlaganja.
            
         
      (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora (SL 2003 L 1, str. 1.) (SL, posebno izdanje na hrvatskom jeziku, poglavlje 8., svezak 1., str. 165.).